**0Διονύσιος Σολωμός**

**«Ελεύθεροι Πολιορκημένοι»**

* **Τίτλος:**

Ο αρχικός τίτλος του ποιήματος ήταν το ποίημα του **«Χρέους».** Ο μεταγενέστερος τίτλος **(«Ελεύθεροι Πολιορκημένοι»)** εμπεριέχει μια **αντίθεση.** Αναφέρεται σε ανθρώπους «πολιορκημένους» από τον εχθρό που υφίστανται σωματικές και ψυχικές δοκιμασίες, αλλά παραμένουν αδούλωτοι στο πνεύμα, αντιστέκονται, δεν ενδίδουν (= δεν υποχωρούν), εμμένουν στο χρέος. Ο τίτλος αυτός εν τέλει υπογραμμίζει τη νίκη της **ηθικής ελευθερίας** έναντι της **υλικής βίας.**

* **Ιστορικό πλαίσιο:**

Το ποίημα αναφέρεται στη 12μηνη πολιορκία του Μεσολογγίου από τους Τούρκους **(Απρίλιος 1825 - Απρίλιος 1826)** και στην ηρωική έξοδο των Μεσολογγιτών στις **10 Απριλίου 1826** (Κυριακή των Βαΐων).

Οι Μεσολογγίτες γίνονται **σύμβολα θυσίας** για την ελευθερία, την τιμή και την αξιοπρέπεια του ανθρώπου.

Με αφορμή το παραπάνω συγκεκριμένο ιστορικό γεγονός, ο Σολωμός γράφει μια επικο-λυρική σύνθεση με φιλοσοφικές προεκτάσεις και καθολικό περιεχόμενο.

* **Ιδέες - Συναισθήματα: Οι δυσκολίες των πολιορκημένων**

Οι πολιορκημένοι αντιμετωπίζουν μια σειρά από συνεχώς κλιμακούμενες δυσκολίες.

* **Εξωτερικές δυσκολίες** (φυσικές κακουχίες):

Πείνα / αρρώστιες / τραυματισμοί / θάνατος.

* **Εσωτερικές (ψυχικές) δυσκολίες:**
* Ο πειρασμός της ανοιξιάτικης φύσης.
* Ο πειρασμός του έρωτα και της επιθυμίας ζωής.
* Ο πειρασμός των ευτυχισμένων αναμνήσεων του παρελθόντος.

Οι εσωτερικές δυσκολίες αποδεικνύονται πολύ πιο δυσβάστακτες και ύπουλες και γιατί υποσκάπτουν - πολιορκούν τους πολιορκημένους από μέσα.

 **Αφηγηματικές Τεχνικές:**

**Σχεδιάσματα: Το έργο έχει σωθεί σε τρία σχεδιάσματα.**

Ο Σολωμός δουλεύει το έργο πολλά χρόνια αλλά τελικά το αφήνει ανολοκλήρωτο.

**Α΄ Σχεδίασμα:** προφητικός λυρικός θρήνος για το Μεσολόγγι.

**Β΄ Σχεδίασμα:**

* 15σύλλαβος + ομοιοκαταληξία (θυμίζει το Δημοτικό τραγούδι και την Κρητική ποίηση).
* Επικός τόνος.
* Τα δεινά των πολεμιστών πριν την ηρωική έξοδο. **Γ΄ Σχεδίασμα:** Ανάπλαση του Β΄.

**Σκηνικό του αποσπάσματος Ι - Εικόνες:**

* Κάμπος του Μεσολογγίου.  Σιωπή - ερημιά - ακινησία. **1η εικόνα:** **Η μάνα: Το πουλί:** 
  + γεμάτη θλίψη και απελπισία - ξενοιασιά
  + πείνα - χόρταση

Ο παραδοσιακός ρόλος-εικόνα της μάνας είναι **«η τροφός»,** αυτή που προσφέρει στο παιδί τροφή. Στην εικόνα του αποσπάσματος η μάνα φαίνεται να αποξενώνεται (να απομακρύνεται) από τον ρόλο της εξαιτίας της πείνας. Εκπροσωπεί τον άμαχο πληθυσμό του Μεσολογγίου.

**2η εικόνα:** **Σουλιώτης κλαίει:** Εικόνα σκληρού πολεμιστή


* + δράμα, απελπισία του

πολεμιστή

Και εδώ η πείνα τον αποξενώνει από τη βασική του ιδιότητα (από το να είναι δηλαδή σκληρός και τολμηρός πολεμιστής). Εκπροσωπεί τους υπερασπιστές του Μεσολογγίου.

**Απόσπασμα ΙΙ: Η φύση:**

Στο δεύτερο απόσπασμα μέσα από ποικίλα **εκφραστικά μέσα** (βλ. παρακάτω) προβάλλεται **η μαγεία, η χαρά και η αναγέννηση της ανοιξιάτικης φύσης,** που αποτελεί μια άλλου είδους πολιορκία, πολιορκία εσωτερική για τους υπόδουλους Μεσολογγίτες. Κυριαρχεί η δραματική αντίθεση ανάμεσα στην αναγεννημένη και χαρούμενη φύση και στον υπόδουλο και θλιμμένο άνθρωπο.



* **Μεταφορές:** «σιωπή στον κάμπο βασιλεύει», «τα μάτια η πείνα εμαύρισε», «τουφέκι σκοτεινό».
* **Επανάληψη:** «μάτια - μάτια».
* **Παρήχηση:**  **του λ:** «**λ**α**λ**εί που**λ**ί, παίρνει σπυρί κι η μάνα το ζη**λ**εύει».
* **του μ:** «Τα **μ**άτια η πείνα ε**μ**αύρισε, στα **μ**άτια η **μ**άνα **μ**νέει».

**ΙΙ.**

* **Αντίθεση:** ομορφιά της ανοιξιάτικης φύσης ≠ θλίψη του σκλαβωμένου ανθρώπου.
* **Μεταφορές:** «Λευκό βουνάκι πρόβατα κινούμενο βελάζει», «ευώδιασε τον ύπνο της», «άγριο κρίνο», «μάγεμα η φύσις κι όνειρο», «πέτρα ολόχρυση»…
* **Προσωποποίηση:** «Ο Απρίλης με τον Έρωτα χορεύουν και γελούνε».  **Επανάληψη:** «με **χίλιες** βρύσες χύνεται, με **χίλιες** γλώσσες κρένει»…  **Παρήχηση:** **του ρ:** «η μαύ**ρ**η πέτ**ρ**α ολόχ**ρ**υση και το ξε**ρ**ό χο**ρ**τάρι».
* **Υπερβολή:** «όποιος πεθάνει σήμερα χίλιες φορές πεθαίνει»…
* Επίσης η χρήση **επιθέτων** (λευκό, άγριο, μαύρη, ολόχρυση) και η καίρια χρήση του **ουσιαστικού** (όνειρο, μάγεμα).

 **Η πείνα** (εξωτερικός εχθρός) παρουσιάζεται μέσα από διάφορες εικόνες:

* Με τους μαύρους κύκλους στα μάτια.
* Με την εξάντληση του Σουλιώτη.
* Μέσα από τη ζήλια της μάνας για το χορτάτο πουλί.

**Τόνος:**

Ο τόνος του κειμένου είναι ελεγειακός (= θρηνητικός) και προφητικός.

**Γλώσσα:**

Δημοτική γλώσσα με έντονο λυρισμό.